**Mór Városi Önkormányzat Képviselő-testületének**

**59/2023. (II.15.) határozata**

**a Mór 2153/30 hrsz-ú ingatlanra kötött adás-vételi szerződés tárgyában**

Mór Városi Önkormányzat Képviselő-testülete, mint a Mór 2153/30 hrsz-ú ingatlant terhelő (a beépítési kötelezettség biztosítására bejegyzett) elidegenítési tilalom jogosultja hozzájárul Molnár Pál és Diós Máté között létrejövő ajándékozási szerződés megkötéséhez a Mór **2153/30 hrsz**-ú ingatlanra vonatkozóan, miszerint a fenti ingatlan ajándékozás jogcímén Diós Máté kizárólagos tulajdonába kerül, az alábbi feltételekkel:

* Az új tulajdonosnak teljesítenie kell a 2020. október 8-án kelt adás-vételi szerződésben szereplő valamennyi kötelezettséget és feltételt, az eredeti adás-vételi szerződésben meghatározott feltételekkel a beépítési kötelezettséget teljesítenie kell az eredeti adás-vételi szerződés illetékkiszabásra történő bemutatásától számított 4 éven belül az ingatlanon a településrendezési tervben meghatározott maximális beépíthetőség 10 %-át elérő hasznos alapterületű lakóépület felépítésével. Az ajándékozási szerződés csak ennek megfelelően köthető meg.
* A tulajdoni lapon a III/2. sorszámú „elidegenítési tilalom a beépítési kötelezettség biztosítására” bejegyzést fenn kell tartani.

A Képviselő-testület felkéri a jegyzőt, hogy a döntésről a kérelmezőt tájékoztassa.

Határidő: 2023.02.28.

Felelős: jegyző(Városfejlesztési és -üzemeltetési Iroda)

Fenyves Péter Dr. Taba Nikoletta

polgármester jegyző